text: Røgsværtet rum efter brand
  19 januar 2011 kl. 07.23
  Sidst på eftermiddagen tirsdag var der en mindre brand på en gård i Vamdrup. Skaden var begrænset til et enkelt rum, hvor der var en del røgskader.
  Gården ligger på Ballegårdsvej i Vamdrup. Brandvæsenet blev alarmeret, fordi der var kraftig røgudvikling i en af gårdens længer. Det viste sig, at der var kortslutning i pumpen til et vandværk. 
  Branden blev hurtigt slukket, og skaderne var små. Pumpen skal repareres, og rummet skal gøres rent for røgskader.
  